Philippine Biblical Worldview Institute Certificate in Christian Ministries Lifestyle Discipleship © Conrad Jun Tolosa Revised March 14, 2020 LD104. Kasiguruhan Ituro sa alagad ang kasiguruhan ng kaligtasan Sinabi ni Cristo sa John 10:14-15 at 27-30 ay ito: Ako ang mabuting pastol; kilala Ko ang Aking mga tupa at kilala nila Ako - gaya nang kilala Ako ng Ama at kilala Ko Siya - at inilalaan Ko ang Aking buhay para sa kanila. Nakikinig sa Aking tinig ang Aking mga tupa; kilala Ko sila at sumusunod sila sa Akin. Binibigyan Ko sila ng buhay na walang hanggan, at sila ay hindi mapapahamak; walang makaaagaw sa kanila mula sa Aking kamay. Ang Ama, na nagbigay sa kanila sa Akin, ay mas dakila kanino man; walang makaaagaw sa kanila mula sa kamay ng Aking Ama. At Ako at ang Ama ay iisa. Napakaraming ginto't diamante ang mga pangungusap na ito ni Cristo. Kapag hinimay-himay ang mga talatang ito, maisa- salansan ang ilang mga katotohanan patungkol sa kaligtasan ng tao: Una, May mga tupa na ibinigay ang Ama kay Cristo. Ang katotohanang ito ay muling binanggit ni Cristo sa John 17:6 habang Siya ay nananalangin sa Ama - Ipinahayag Kita sa kanila na Iyong ibinigay sa Akin mula sa mundo. Sila ay sa Iyo; ibinigay Mo sila sa Akin at sinunod nila ang Iyong salita. Kung ikaw at ako ay na kay Cristo sa ngayon, tayo ay sa Ama muna bago tayo napunta sa pag-aari ni Cristo. Ikalawa, kilala ni Cristo ang Kanyang mga tupa. Sinasabi sa 2 Timothy 2:19 na kilala ng Panginoon kung sino ang sa Kanya. Sa John 6:39 naman ang sabi ni Cristo ay ganito: At ito ang kalooban ng nagsugo sa Akin, na hindi mawala isa man sa lahat na ibinigay Niya sa Akin, bagkos ay ibangon Ko sila sa huling araw. Sa kabaliktaran, ito naman ang sinabi ni Cristo sa iba na hindi sa Kanya: Hindi lahat nang kumikilala sa Akin na, "Panginoon, Panginoon," ay makapapasok sa kaharian ng langit, kundi yaon lamang gumagawa ng kalooban ng Aking Ama na nasa langit. Marami ang magsasabi sa Akin sa takdang araw, "Panginoon, Panginoon, hindi ba nag propesiya kami sa Iyong pangalan, at sa Iyong pangalan nagtaboy ng mga demonyo at gumawa ng mga milagro?" Ang sasabihin ko nang maliwanag sa kanila, "Hindi Ko kayo kilala. Lumayo kayo sa Akin, kayong mga manggagawa ng karimlan (Matthew 7:21-23)!" Samakatuwid, mayroong kinikilala si Cristo at mayroong hindi. Ikatlo, mare-recognize ng tupa ni Cristo ang Kanyang tinig at sila ay susunod sa Kanya. Mula sa John 10:3 hanggang 27, apat na beses ipinahayag ni Cristo na maririnig ng Kanyang mga tupa ang Kanyang tinig. Kaya naman pala na sa Romans 8:29 masasabi at sinasabi ni Apostol Pablo na yaong mga kinilala ng Diyos bago pa man ay itinalaga Niyang maihubog sa wangis ng Kanyang Anak, upang Siya ay maging panganay ng maraming magkakapatid. Samakatuwid, sa kanya-kanyang takdang panahon, tatawagin ni Cristo ang Kanyang tupa at makikilala nila ang Kanyang tinig sapagkat ito ay bahagi ng kanilang buhay. Ika-apat, Buhay na walang hanggan ang ibinibigay ni Cristo sa Kanyang mga tupa. Dito, dapat nating bigyan ng definition ang ibig sabihin ng buhay na walang hanggan na ito ay buhay na walang katapusan kapag haba ng panahon ang pinag-usapan. At upang ating lubusang maunawaan ang buhay na walang hanggan, dapat muna nating unawain ang kahulugan ng kamatayan. May dalawang uri ng kamatayan - Philippine Biblical Worldview Foundation, Inc. 1
ang spiritual death (ang paghihiwalay ng Espiritu ng Diyos sa kaluluwa ng tao) at ang physical death (ang paghihiwalay ng kaluluwa ng tao sa kanyang katawang lupa). Dahil ang lahat ng tao ay ipinapanganak na patay sa espiritu, wala silang pagkakilala sa Diyos, na espiritu. Ang kahulugan ng buhay na walang hanggan na binanggit ng Panginoon sa John 17:3 ay ang makilala ng Kanyang mga tupa ang Ama at ang isinugo Niyang Anak na si Jesus. Ika-lima, may kasiguruhan ng kaligtasan ang mga tupa ni Cristo. Dalawang pares ng kamay ang may hawak sa tupa ni Cristo ayon sa John 10:27-30 - kamay Niya at kamay ng Kanyang Ama. Ibig sabihin, ang kasiguruhan ng kaligtasan ng mga tupa ni Cristo ay nakasalalay sa kalooban ng Diyos at hindi sa tao. Discussion questions: 1. Kung ang mabuting gawa ay hindi nakapagliligtas, bakit kailangan pa natin gumawa ng mabuti? 2. Paano ako makakasiguro na ako nga ay may buhay na walang hanggan? 3. Ang sabi sa John:27-30 ay dalawang kamay ang may hawak sa mananampalataya, sa Ama at sa Anak. Kung isa lang ang Diyos, paano ito mangyayari? I. Multiple Choice 1. Walang mapapahamak sa mga tupa ni Cristo sapagkat a. Walang makaaagaw sa kanila sa kamay ni Cristo b. Walang makaaagaw sa kanila sa kamay ng Diyos Ama c. Both a and b d. None of the above 2. Si Jesus at ang Diyos Ama ay a. b. Dalawang Diyos c. All of the above Iisa 3. Kanino ipinahayag ni Cristo ang patungkol sa Ama? a. Sa lahat ng tao sa mundo b. Sa mga tao na ibinigay sa Kanya ng Ama c. All of the above 4. Sino muna ang nagma-may-ari sa tupa ni Cristo bago sila mapasa-Kanya ayon sa John 17:6? a. Ang mundo b. Ang Diyos Ama c. None of the above 5. Ang kalooban ng nagsugo kay Cristo, ayon sa John 6:39, ay a. Magkawatak-watak ang mga tupa b. Hindi mawala isa man sa mga tupa na ibinigay sa Kanya c. Ang lahat ng tao ay lumapit sa Kanya d. All of the above Philippine Biblical Worldview Foundation, Inc. 2
6. Sino ang nagsugo kay Cristo? a. Diyos Espiritu b. Diyos Ama c. Diyos Anak 7. Ang makakapasok lamang sa kaharian ng langit ay a. Ang mga tumatawag kay Jesus na Panginoon b. Ang mga gumagawa ng kalooban ng Diyos Ama c. Ang lahat ng mga gumagawa ng mabuti a. All of the above 8. Mayroon bang hindi kikilalanin si Jesus pagdating ng takdang panahon? a. Mayroon b. Wala 9. Ang mga kinilala ng Diyos ay itinalaga Niyang a. Magkaroon ng maraming kayamanan sa mundo b. Maihubog sa wangis ng Kanyang Anak c. Magkaroon ng maligayang buhay 10. Alin sa mga pangungusap ang hindi tama? a. Ang dalawang uri ng kamatayan ay spiritual at physical death b. Ang lahat ng tao na ipinanganak pagkatapos ni Adan ay spiritually dead. c. Ang physical death ay mararanasan ng lahat ng taong nabubuhay sa lupa. d. None of the above 11. Ang spiritual death ay ang paghihiwalay ng kaluluwa ng tao sa kanyang lupang katawan. a. True b. False 12. Ang ibinibigay ni Cristo sa mga nakikinig sa Kanyang tinig at sumusunod sa Kanya ay a. Buhay na puno ng gantimpala b. Buhay ng karangyaan c. Buhay na walang hanggan 13. Ang kahulugan ng buhay na walang hanggan ay a. Ang makilala ng mga tupa ang Ama at ang isinugo Niyang Anak na si Jesus b. Ang mga tupa ay magkaroon ng buhay na punong-puno ng pagmamahal c. All of the above II. Essay (answer in 250 words each question) 1. Gumawa ng isang prayer na taglay ang limang bahagi ng panalangin ayon sa pattern na ibinigay ng Panginoong Jesus. © Revised: March 14, 2020 Conrad Jun Tolosa All rights reserved. No part of this material may be reproduced, stored in a retrieval system, or transmitted in any form or by any means except for brief quotations for the purpose of review or comments, without the prior permission of the publisher, Philippine Biblical Worldview Foundation, Inc. Philippine Biblical Worldview Foundation, Inc. 3